Καμάλ ελ Ντίν Χουσεΐν

Ο πρίγκιπας Καμάλ ελ Ντίν Χουσεΐν,  (20 Δεκεμβρίου 1874 - 6 Αυγούστου 1932) ήταν ο γιος του σουλτάνου Χουσεΐν Καμήλ της Αιγύπτου.

 Απαλλαγή από δικαιώματα διαδοχής 
Αρκετές αξιόπιστες πηγές ισχυρίζονται εσφαλμένα, ότι ο Καμάλ ελ Ντίν Χουσεΐν κατέλαβε τη θέση τού διαδόχου κατά τη διάρκεια της τριετούς βασιλείας τού πατέρα του. Στην πραγματικότητα, ο πατέρας του Χουσεΐν Καμήλ είχε συμφωνήσει με τη βρετανική κυβέρνηση -κατά την ανάληψή του στον θρόνο- να αναβάλει την καθιέρωση νέων κανόνων διαδοχής για το σουλτανικό καθεστώς, πράγμα που σημαίνει ότι η θέση τού κληρονόμου τού θρόνου παρέμεινε κενή. Το ζήτημα της διαδοχής συζητήθηκε μεταξύ τού Χουσεΐν Καμήλ και τού Βρετανού Ανώτατου Επιτρόπου Χένρυ ΜακΜαόν τον Μάιο του 1915, μετά την αποτυχημένη απόπειρα δολοφονίας τού σουλτάνου. Ο Χουσεΐν Καμήλ προτιμούσε να τον διαδεχτεί ο γιος του Καμάλ ελ Ντιν, αλλά συνέστησε επίσης τον ετεροθαλή μικρότερο αδελφό του Φουάντ (Α΄) και τον εξάδελφο του Γιουσέφ Καμάλ, σε περίπτωση που ο Καμάλ ελ Ντιν δεν θα ήθελε να αναλάβει τη θέση τού διαδόχου. Από την πλευρά του, ο Καμάλ ελ Ντιν έγραψε ένα γράμμα στον πατέρα του, στο οποίο εγκατέλειψε ρητά και εθελοντικά τη διαδοχή.  Αυτή ήταν η μόνη φορά στην αιγυπτιακή ιστορία, που ένας κληρονομικός διάδοχος εγκατέλειψε τα δικαιώματά του στον θρόνο από  δική του βούληση. 

ήΣτις 21 Σεπτεμβρίου 1917, τρεις εβδομάδες πριν από το τέλος τού Χουσεΐν Καμήλ, οι Βρετανοί επέλεξαν τον Φουάντ (Α΄) ως διάδοχό του. Ωστόσο, ζήτησαν πρώτα-από-όλα από τον Καμάλ ελ Ντιν να κάνει επίσημη παραίτηση από τον θρόνο, ώστε το Ηνωμένο Βασίλειο να μην εμφανιστεί στα μάτια του αιγυπτιακού κοινού ότι τον προσπερνά από τα νόμιμα δικαιώματά του. Παρόλο που υπήρχαν φήμες ότι ο Καμάλ ελ Ντιν είχε αρνηθεί την διαδοχή υπό την επιρροή της συζύγου του Νιμέτ Αλάχ (που δεν αναγνώρισε τη νομιμότητα της εκθρόνισης τού αδελφού της Αμπάς Β΄), οι περισσότεροι ιστορικοί εξηγούν την απόφασή του με την απροθυμία του να βασιλεύσει κάτω από ένα βρετανικό προτεκτοράτο, στο οποίο είχε αντιταχθεί έντονα. Άλλοι δίνουν πιο καθημερινούς λόγους, επισημαίνοντας ότι ο πρίγκιπας ζήτησε να απαλλαγεί από την ευθύνη του, προκειμένου να μπορέσει να συνεχίσει μια συναρπαστική ζωή ανακαλύψεων και ταξιδιών.  Ο Καμάλ ελ Ντιν Χουσεΐν ήταν πράγματι ένας ένθερμος εξερευνητής, ταξιδιώτης και συλλέκτης ανατολικών αρχαιοτήτων και έργων τέχνης. Το 1925 και το 1926 οδήγησε αποστολές στο Γκιλφ Κεμπίρ ("μεγάλο τοίχο"), το οποίο ονόμασε, χρησιμοποιώντας το καινοτόμο 4τροχο Citroën.F. J. R. R., "A Reconnaissance of the Gilf Kebir by the Late Sir Robert Clayton East Clayton" and P. A. Clayton, "The Western Side of the Gilf Kebir" Geographical Journal 81, 249-254 and 254-259, (1933)

Μια διάσημη αναφορά στον Καμάλ ελ Ντιν Χουσεΐν εμφανίζεται στις πρώτες σελίδες τού μυθιστορήματος, τού βραβευμένου με Νόμπελ Ναγκουίμπ Μαχφούζ, Παλατινός Περίπατος (1956), όπου ένας από τους πρωταγωνιστές δηλώνει: "Πόσο καλός άνθρωπος είναι ο πρίγκιπας Καμάλ ελ Ντιν Χουσεΐν! Ξέρετε τι έκανε; Αρνήθηκε να ανέλθει στον θρόνο τού πατέρα του, όσο οι Βρετανοί ήταν στα πράγματα" 
μικρογραφία|Μνημείο από πέτρες στο βάθος του οροεδίου Γκιλφ Κεμπίρ.
Το 1934, ένα χρόνο μετά το τέλος του, ο συνάδελφός του εξερευνητής της ερήμου Λαζλό Αλμάσι ήγειρε ένα μνημείο στον πρώην χορηγό και φίλο του, στην νότια άκρη του οροπέδιου Γκιλφ Κεμπίρ στο άκρο της Δυτικής Ερήμου της Αιγύπτου, που αποτελεί μέρος της μεγαλύτερης Λιβυκής Ερήμου.

 Στρατιωτική σταδιοδρομία 
Εκπαιδευμένος στην Θηρεσιανή Στρατιωτική Ακαδημία στην Αυστρία, ο πρίγκιπας Καμάλ ελ Ντίν Χουσεΐν έφτασε στον βαθμό του στρατηγού, και έγινε ο αρχηγός του Αιγυπτιακού Στρατού το 1914.

 Οικογένεια 
Ο πρίγκιπας Καμάλ ελ Ντίν Χουσεΐν νυμφεύτηκε στο Κάιρο στις 5 Μαΐου 1904 με την πριγκίπισσα Νιμέτ Αλάχ (1881-1965), τη μικρότερη κόρη του χεδίβη Τεουφίκ Πασά. Το ζευγάρι δεν είχε παιδιά.

 Παραπομπές 

 Εξωτερικοί σύνδεσμοι 


 Το μνημείο του πρίγκιπα Καμάλ στην Γουιμιπάπια

Κατηγορία:Δυναστεία του Μεχμέτ Αλή
Κατηγορία:Εξερευνητές της Αφρικής